CELEX: 62016CN0405
Language: hr
Date: 2016-07-19 00:00:00
Title: Predmet C-405/16 P: Žalba koju je 19. srpnja 2016. podnijela Savezna Republika Njemačka protiv presude Općeg suda (treće vijeće) od 10. svibnja 2016. u predmetu T-47/15, Savezna Republika Njemačka protiv Europske komisije

5.9.2016   
            
            
               HR
            
            
               Službeni list Europske unije
            
            
               C 326/18
            
         Žalba koju je 19. srpnja 2016. podnijela Savezna Republika Njemačka protiv presude Općeg suda (treće vijeće) od 10. svibnja 2016. u predmetu T-47/15, Savezna Republika Njemačka protiv Europske komisije
   (Predmet C-405/16 P)
   (2016/C 326/30)
   Jezik postupka: njemački
   
      Stranke
   
   
      Žalitelj: Savezna Republika Njemačka (zastupnici: T. Henze, i R. Kanitz, agenti, uz asistenciju T. Lübbiga, odvjetnik)
   
      Druga stranka u postupku: Europska komisija
   
      Zahtjevi
   
   Savezna Republika Njemačka od Suda zahtijeva da:
   
               —
            
            
               u cijelosti ukine pobijanu presudu Općeg suda (treće vijeće) od 10. svibnja 2016. u predmetu T-47/15,
            
         
               —
            
            
               naloži Europskoj komisiji snošenje troškova postupka.
            
         
      Žalbeni razlozi i glavni argumenti
   
   Žalba se temelji na trima žalbenim razlozima:
   Prvi žalbeni razlog
   Pobijanom presudom Općeg suda pogrešno su utvrđene granice potpore iz članka 107. stavka 1. UFEU-a prilikom tumačenja pojmova „državna sredstva” i „nadzor” države nad financijskim sredstvima privatnih poduzetnika. Pobijana presuda pogrešno polazi od toga da na temelju odredbi njemačkog Zakona o obnovljivim energijama „tijela” Savezne Republike Njemačke vrše nadzor i stoga imaju upravnu ovlast nad novčanim sredstvima operatora prijenosnog sustava i opskrbljivača energijom koji sudjeluju u sustavu potpore obnovljivim energijama koji postoji u Njemačkoj. Opći sud je zapravo trebao priznati da Zakon o obnovljivim energijama samo uređuje ugovorne odnose građanskog prava između pojedinih poduzetnika njemačkog tržišta energije ne uspostavljajući pritom državni nadzor novčanih sredstava tih poduzetnika.
   Drugi žalbeni razlog
   Žalitelj prigovara tome da je Opći sud pogrešno smatrao da njemački Zakon o obnovljivim energijama energetskim intenzivnim poduzetnicima kao krajnjim potrošačima daje važnu prednost u pogledu prava državnih potpora. Time Opći sud nije uzeo u obzir sudsku praksu o nadoknadi strukturnih nedostataka i o kriteriju selektivnosti prava na dodjelu potpore.
   Treći žalbeni razlog
   Konačno žalitelj prigovara nedostatnom obrazloženju presude kako s obzirom na situaciju operatora prijenosnog sustava tako i opskrbljivača energijom.